钦定古今图书集成/历象汇编/庶征典/第007卷 > 《明娄元礼田家五行》 > 《论气候》
## 钦定古今图书集成/历象汇编/庶征典/第007卷 > 《明娄元礼田家五行》 > 《论气候》

凡春寒必多雨，谚云：“春寒多雨水。”元宵前后必有料
峭之风，谓之元宵风。凡春有二十四番花信风。二月
初有水，谓之春水。二月八日张大帝生日，前后必有
风雨极准。俗号为请客风、送客雨。正日谓之洗街雨初十谓之洗厨雨。社日多有微雨数点，谓社公不吃
干粮，果验。谚云：“清明断雪，谷雨断霜”，芒种后雨为黄
梅雨，夏至后为时雨。此时阴晴易变。谚云：“黄梅天气
𨂝。”〈蒲间切〉“向老婆头边，也要担了蓑衣箬帽去。”六月有
水，谓之贼水。八月十八日潮生，日前后有水，谓之横
港水。九月初有雨，多谓之秋水。立冬前后起西北风，
谓之立冬信。月内风频作，谓之十月五风信。